గుంటూరు (ఆంధ్రజ్యోతి): భిన్న రంగాల్లో కార్యకలాపాలు సాగిస్తున్న ఐటిసి లిమిటెడ్.. ఆంధ్రప్రదేశ్లోని చిత్తూరు జిల్లాలో డెయిరీని నెలకొల్పేందుకు రెడీ అవుతోంది. ఐటిసి ఇప్పటికే ఉత్తరప్రదేశ్, బిహార్, కర్ణాటక, పశ్చిమ బెంగాల్లో డెయిరీలను నిర్వహిస్తోంది. సంస్థ ఇప్పటికే గుంటూరు కేంద్రంగా అగ్రి ఎక్స్పోర్ట్ ప్రధాన కార్యాలయాన్ని ఏర్పాటు చేయగా దీనికి అనుబంధంగా పాల డెయిరీని స్థాపించాలని నిర్ణయించినట్లు ఐటిసి అధికారులు వెల్లడించారు. ఇందులో భాగంగానే చిత్తూరు జిల్లాలో డెయిరీని ఏర్పాటు చేస్తున్నట్లు చెప్పారు. సాధ్యమైనంత త్వరగా స్థల సేకరణను పూర్తి చేసి పనులు ప్రారంభించాలని చూస్తున్నట్లు వారు తెలిపారు. డెయిరీ ప్లాంట్తో అనుబంధ ఉత్పత్తులను కూడా ఇక్కడ ఉత్పత్తి చేసేందుకు ప్రణాళికలు రచిస్తున్నట్లు ఐటిసి అధికారులు వెల్లడించారు.
gunturu (aandhrajyoti): bhinna rangaallo kaaryakalaapaalu saagistunna itisi limited.. aandhrapradeshloni chitturu jillaalo dairini nelakolpenduku redy avutondi. itisi ippatike uttarapradesh, bihar, karnaataka, paschima bengaallo dairilanu nirvahistondi. samstha ippatike gunturu kendramgaa agri export pradhaana kaaryaalayaanni erpaatu cheyagaa deeniki anubandhamgaa paala dairini sthaapinchaalani nirnayinchinatlu itisi adhikaarulu velladinchaaru. indulo bhagamgane chitturu jillaalo dairini erpaatu chestunnatlu cheppaaru. saadhyamainanta twaragaa sthala sekarananu puurti chesi panulu praarambhinchaalani chustunnatlu vaaru telipaaru. dairy plantto anubandha utpattulanu kuudaa ikkada utpatti chesenduku pranaalikalu rachistunnatlu itisi adhikaarulu velladinchaaru.